### Beslutningstema

Udvalget skal tage stilling til frigivelse af anlægsmidler til renovering af idrætshaller, multihaller, svømmehaler og friluftsbade, bevillingsprogram 725.

### Historik

Ved indgåelse af budgetaftalen for 2022 blev der afsat et rådighedsbeløb til renovering af idrætshaller, multihaller, svømmehaller og friluftsbade i Tønder Kommune. Dette rådighedsbeløb er, i tråd med tidligere år, øremærket til vedligehold af bygningerne og de tekniske installationer i bygningerne. Retningslinjer for bevilling af midlerne blev fastlagt i 2014.

### Sagsfremstilling

Rådighedsbeløbet dækker følgende områder:

* Anlægsmidler vedrørende vedligehold af bygning og tekniske installationer i idrætshaller, multihaller, svømmehaller og friluftsbade.
* Midlerne disponeres af Kultur- og Fritidsudvalget ved indsendelse af ansøgninger fra idrætshaller, multihaller, svømmehaller og friluftsbade, som vurderes ud fra de vedtagne retningslinjer.

Der er indsendt ansøgninger for 3,923 mio. kr. fra haller, multihaller, svømmehaller og friluftsbade.

### Økonomi

Der er i alt et budget på 3.000.000 kr. i 2022. Af dem er allerede frigivet 150.000 kr. i forbindelse med vedtagelse af budgettet for 2022.

Restbeløbet på 2.850.000 kr. søges frigivet til formålet.

### Vicekommunaldirektøren indstiller,

at der meddeles en samlet anlægsbevilling og frigivelse af rådighedsbeløb på 2,850 mio. kr. fra bevillingsprogram 725, og

at indstillingen videresendes til Økonomiudvalget og Kommunalbestyrelsen.

Beslutning fra Kultur- og Fritidsudvalget, 9. marts 2022, pkt. 2:

Indstillingen anbefales.

Anders Mathiasen deltog ikke i behandling af punktet.

Beslutning fra Økonomiudvalget, 24. marts 2022, pkt. 19:

Indstillingen anbefales.

### Beslutning

Indstillingen godkendt.